неговите продажби на вътрешния пазар са останали приблизително на същото ниво като през периода преди налагането на окончателните мерки.
 3.2.2.4. Заключение относно повторното възникване на дъмпинга
 (56)
 Въпреки че в Турция има свободен капацитет за производство на ПТ, Комисията не установи да има признаци, че този свободен капацитет би бил използван за износ за Съюза в значителни количества, включително предвид липсата на интерес към пазара на Съюза от страна на турските производители през разследвания период в рамките на прегледа въпреки относителното им предимство по отношение на достъпа до този пазар. Тази констатация е допълнително подкрепена от факта, че турските производители, които се ползват от ниски антидъмпингови мита в Съюза, благодарение на които имат относително сравнително предимство спрямо другите производители износители, не са използвали тази възможност, за да увеличат пазарния си дял. И накрая, малко вероятно е да бъде извършен износ за Съюза на дъмпингови цени, тъй като износът през разследвания период в рамките на прегледа не е бил дъмпингов. Комисията не установи да има признаци, че износът в бъдеще би бил на дъмпингови цени. Въз основа на това се очаква, че дори турският износ да се увеличи, ако мерките бъдат отменени, това увеличение няма да бъде в значителни количества и при всички случаи няма да е на дъмпингови цени.
 (57)
 Предвид изложеното по-горе Комисията стигна до заключението, че няма вероятност за повторно възникване на дъмпинга от Турция, ако се допусне срокът на действие на мерките да изтече.
 3.3. Русия
 (58)
 В съответствие с член 11, параграф 2 от основния регламент Комисията провери дали има вероятност дъмпингът да продължи или да се повтори при изтичане на срока на действащите мерки.
 3.3.1. Дъмпинг през разследвания период в рамките на прегледа
 3.3.1.1. Предварителни бележки
 (59)
 Нито един руски производител износител не оказа съдействие при разследването. Поради това Комисията използва наличните факти в съответствие с член 18 от основния регламент, за да стигне до заключенията относно продължаването или повторното възникване на дъмпинга. В това отношение Комисията използва статистически данни (т.е. базата данни по член 14, параграф 6 и експортните статистически данни от базата GTA), както и информацията, предоставена от заявителя в искането за преглед.
 (60)
 В коментарите си относно окончателното разгласяване руското правителство заяви, че информацията, използвана от Комисията за изчисляване на дъмпинговия марж, се е основавала единствено на искане за преглед, не е била надлежно проверявана и не отразява реалното положение на руския пазар. Както е посочено в съображение 59, нито един от руските производители износители не оказа съдействие при разследването в рамките на прегледа, въпреки че те бяха приканени да направят това. Освен това, противно на твърденията на руското правителство, при използването на наличните факти Комисията се опря не само на предоставената от заявителя информация, но и на други статистически данни от независими източници. Поради това твърдението се отхвърля.
 3.3.1.2. Продължаване на дъмпинга в Съюза през разследвания период в рамките на прегледа
 Нормална стойност
 (61)
 Поради липсата на каквато и да било друга информация нормалната стойност бе основана на данни, предоставени от заявителя в искането за преглед, в съответствие с член 18